Държавен вестник, бр. 1, 2025 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  1
ИЗПЪЛНИТЕЛНА АГЕНЦИЯ 
ПО ГОРИТЕ 
КЪМ МИНИСТЕРСТВОТО 
НА ЗЕМЕДЕЛИЕТО И ХРАНИТЕ
УСТРОЙСТВЕН ПРАВИЛНИК
на дирекциите на природните паркове в 
България
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят струк­
турата, функциите, задачите и организацията 
на дейност на дирекциите на природните 
паркове (ДПП).
Чл. 2. (1) Дирекцията на природен парк е 
самостоятелно юридическо лице на бюджетна 
издръжка към Изпълнителната агенция по 
горите (ИАГ).
(2) Дирекцията на природен парк се създава 
и закрива със заповед на изпълнителния ди­
ректор на ИАГ след съгласуване с министъра 
на земеделието и храните.
(3) Седалището на дирекцията на съответ­
ния природен парк се определя със заповедта 
по ал. 2.
(4) Методическото ръководство на дей­
ността на дирекцията на природен парк се 
осъществява от ИАГ.
Чл. 3. (1) Дирекцията на природния парк 
подпомага изпълнителния директор на ИАГ 
при провеждане на държавната политика в 
областта на опазването, устойчивото използва­
не и възстановяване на горите, биологичното 
и ландшафтното разнообразие, както и при 
прилагането на политиката на Европейската 
общност и поетите международни ангажимен­
ти в тази насока в териториалния є обхват 
на дейност.
(2) Дирекцията на природния парк осъщест­
вява координация, методическо ръководство и 
контрол по прилагане на законодателството в 
областта на горите и опазването на околната 
среда в териториалния є обхват на дейност.
(3) При осъществяване на своята дейност ад­
министрацията на природния парк се ръководи 
от принципите на законност, откритост, дос­
тъпност, ефективност, отговорност, отчетност, 
координация, обективност и безпристрастност 
в рамките на своята компетентност.
(4) Дирекцията на природния парк се пред­
ставлява от директор или оправомощено от 
него длъжностно лице.
Чл. 4. Дирекцията на природния парк има 
собствен печат и емблема (лого), която може 
да възпроизвежда върху своята кореспонден­
ция, печатни издания, означения на природния 
парк, транспортни средства и друго нейно 
имущество.
Г л а в а  в т о р а
ФУНКЦИИ И ЗАДАЧИ
Чл. 5. Дирекцията на природния парк:
1. планира, организира, координира, кон­
тролира и участва в изпълнението на дейности 
и проекти, свързани със: научноизследовател­
ска работа; поддържане и възобновяване на 
биоразнообразието; опазване и възстановяване 
на естествените местообитания и на попула­
циите на растителни и животински видове 
или на условията в техните местообитания; 
опазване и управление на компонентите на 
ландшафта; възобновяване на горите и защита 
срещу ерозията; изграждане и поддържане на 
архитектурните елементи за обслужване на 
отдиха и туризма; съоръжения, осигуряващи 
опазването на културни ценности и стацио­
нари за мониторинг; изработване и издаване 
на информационни, рекламни, образователни 
и други популярни материали;
2. осъществява мониторинг върху състоя­
нието на биоразнообразието на природните 
екосистеми, съобщества и отделни таксони; 
състоянието на популациите на защитени, 
редки, застрашени и ендемични представи­
тели на дивата флора и фауна като част от 
Националната система за мониторинг на 
биологичното разнообразие; туристическото 
натоварване в границите на парка;
3. разработва, организира и координира 
провеждането на образователни програми за 
местното население и посетителите на парка;
4. планира, организира и провежда курсове 
за обучение на работниците, служителите, 
собственици на поземлени имоти в горските 
територии, служители на общинските адми­
нистрации и издава обучителни материали;
5. организира изграждането и функцио­
нирането на посетителски и информационни 
центрове;
6. координира и контролира рекреацион­
ните и туристическите дейности в рамките 
на своята компетентност;
7. кандидатства с проекти и програми за 
финансиране на извършваните от нея дейности 
пред регионални, национални и международни 
финансиращи институции след съгласуване 
с ИАГ;
8. организира извършването на научна 
дейност, свързана с управлението, стопанисва­
нето, устройството и опазването на горските, 
земеделските и нарушените територии, вклю­
чени в териториалния обхват на дейност на 
дирекцията;
9. изготвя заданията на плановете за уп­
равление на парка;
10. участва в процеса на разработване и 
изпълнява плановете за управление на при­
родния парк и защитените зони в територи­